ועדת הכנסת, כנסת 20, פרוטוקול מספר 287, 2017-10-25 09:30

יואב קיש: שלום לכולם, אני מתכבד לפתוח את הישיבה.

יואב קיש: אני מתנצל, הייתי בדיון סוער, סגור, בוועדת החוץ והביטחון.

יואב קיש: נמצאת אתנו מזכירת הכנסת ואנחנו דנים על המועדים של המושב הרביעי ופתיחת המושב החמישי של הכנסת ה-20.

יואב קיש: אני אקריא את המסמך שהתקבל, המלצה של יו"ר הכנסת וסגניו.

יואב קיש: כנס החורף נפתח ב-22,10,2017 ויסתיים ביום ראשון, ב' ניסן, התשע"ח, 18.3.2018.

יואב קיש: יש הערה לזה?

ירדנה מלר-הורוביץ: כן.

ירדנה מלר-הורוביץ: זה ייתן לנו 21 שבועות של כנס חורף.

ירדנה מלר-הורוביץ: התאריך העברי הוא ב' בניסן, וזה יוצא כמו כל שנה כשבועיים לפני ליל הסדר.

יואב קיש: זה נראה לי בסדר.

יואב קיש: כנס הקיץ ייפתח כחודש ושבוע לאחר סיום כנס החורף, ב-29.4.2018, י"ד באייר, ויסתיים ביום ראשון, י' באב, התשע"ח, 22.7.2018.

ירדנה מלר-הורוביץ: כאן התבקשנו להגיד שבתאריכים 24,25 במאי – הפנה את תשומת לבנו חבר הכנסת חמד עמאר שיש חג לדרוזים וזה גם כיוון טוב להצעה של יושב-ראש הכנסת, לאמירה שלו שהשנה נציין 70 שנה להקמת המדינה, לעצמאות המדינה, ולכן יהיו הרבה טקסים.

ירדנה מלר-הורוביץ: בשבוע הנותר שמיום העצמאות ועד פתיחת הכנס זה מאפשר לנו זמן לכנסים, ישיבות וקבלת משלחות, וכן הלאה.

יואב קיש: מתי יוצא יום העצמאות?

ירדנה מלר-הורוביץ: יום העצמאות יוצא ב-19 לאפריל, ואז יש עוד שבוע שאפשר - - -

<קריאות: - - -

ירדנה מלר-הורוביץ: לא, השנה לא.

ירדנה מלר-הורוביץ: בדרך כלל בתשעה באב אנחנו כבר בפגרה, והשנה הצום יוצא בשבת ולכן הוא נדחה.

ירדנה מלר-הורוביץ: יום ראשון יהיה י' באב, ששם יתקיים הצום.

ירדנה מלר-הורוביץ: לכן ההצעה היא לצאת ב-22 ביולי.

ירדנה מלר-הורוביץ: אתם לא רואים כאן פירוט של פורים ושבועות כי זה נופל השנה על סופי שבוע, לא נופל על ימי עבודה.

ירדנה מלר-הורוביץ: כן ציינו את שבוע החנוכה כשביום שלישי, ה-12.12, כ"ד בכסלו זה נר ראשון.

ירדנה מלר-הורוביץ: בדרך כלל חברי כנסת מעדיפים לחגוג עם המשפחות לפחות את הנר הראשון ואז המליאה תסתיים ב-16:00 ואולי אפילו לפני כן, כי מחשיך מוקדם, כדי שיוכלו להגיע לבתיהם.

ירדנה מלר-הורוביץ: ביום רביעי נקיים הדלקת נר שני, המליאה תיפתח בשעה 11:00 ובתום הישיבה תתקיים הדלקת הנר המסורתית.

ירדנה מלר-הורוביץ: שבוע לאחר מכן, שני ושלישי – המליאה תיפתח בשעה 13:00 ותסתיימנה הישיבות בשעה 16:00 לכל המאוחר.

ירדנה מלר-הורוביץ: זה מאפשר לכם גם זמן להגיע להדלקות הנר שאתם מוזמנים אליהן ברחבי הארץ.

<קריאות: - - -

ירדנה מלר-הורוביץ: היו פניות של חברי כנסת שהפנו את תשומת לבנו שהם מוזמנים.

ירדנה מלר-הורוביץ: נהגנו בצורה מסורתית.

ירדנה מלר-הורוביץ: המושב החמישי של הכנסת ה-20 ייפתח לפי ההצעה לאחר החגים, ביום ראשון, ה' בחשוון, התשע"ט, 14 באוקטובר, 2018.

ירדנה מלר-הורוביץ: זו ההצעה.

יואב קיש: מתי מסתיים החג?

ירדנה מלר-הורוביץ: החג מסתיים שבוע קודם.

ירדנה מלר-הורוביץ: ראש השנה יוצא בספטמבר.

<קריאות: - - -

איילת נחמיאס ורבין: למה אני שואלת?

איילת נחמיאס ורבין: אני בודקת את הסבירות.

איילת נחמיאס ורבין: אני רוצה לדעת כי יש עניין של הסתכלות ציבורית עלינו.

איילת נחמיאס ורבין: אני רוצה לדעת כמה זמן יוצאת הפגרה.

איילת נחמיאס ורבין: שנה שעברה המושב היה יותר ארוך כי היתה שנה מעוברת.

ירדנה מלר-הורוביץ: לפי ההצעה הזו כנס הקיץ יהיה 13 שבועות, יחד זה ייתן לנו 34 שבועות שהכנסת עובדת.

ירדנה מלר-הורוביץ: החוק אומר לא פחות מ-8 חודשים ואנחנו נעבור 8 וחצי חודשים.

איילת נחמיאס ורבין: מעולה.

יואב קיש: רק שאלה – מתי סוכות מסתיים?

ירדנה מלר-הורוביץ: יום ראשון זה חג.

ירדנה מלר-הורוביץ: הושענא רבא ב-30 לחודש, ואז אמרנו עוד שבוע.

יואב קיש: אבל זה שבועיים.

יואב קיש: זה 14.10.

יואב קיש: אני זוכר ששבוע אחד אחרי סוכות – וזה הגיוני.

יואב קיש: פה נראה לי שיש שבועיים.

ירדנה מלר-הורוביץ: זה יוצא יום ראשון - תכף נבדוק.

<קריאות: - - -

ירדנה מלר-הורוביץ: יכול להיות שטעינו בשבוע.

ירדנה מלר-הורוביץ: נבדוק את זה.

ירדנה מלר-הורוביץ: עלתה גם הצעה של כ"ח בתשרי, 7 באוקטובר.

יואב קיש: נעצור את הדיון.

יואב קיש: תבררו.

יואב קיש: אנחנו נאשר את הכל חוץ ממועד פתיחת המושב החמישי של הכנסת ה-20.

יואב קיש: נבקש מהנשיאות שיבדקו את זה ויחזרו אלינו עם ההחלטה שלהם.

איילת נחמיאס ורבין: מקובל עלי.

איילת נחמיאס ורבין: רק אני מבקש שיישמר המנהג של הכנסת.

יואב קיש: בסדר.

יואב קיש: בדקנו, ראינו, שאלנו.

יואב קיש: יחזרו עם הסבר.

<ארבל אסטרחן: אם אתה משנה את תאריך החזרה יכול להיות שזה ישפיע גם על תאריך היציאה.

יואב קיש: לא.

יואב קיש: על תאריך היציאה זה לא ישפיע.

יואב קיש: אז אני מעלה להצבעה את הצעת הנשיאות.

יואב קיש: כנס חורף 17, כנס קיץ 18, שבוע חנוכה כפי שהוגדר – בלבד, ללא מועד פתיחת מושב חמישי.

יואב קיש: ביקשתי לקבל התייחסות מהנשיאות, כולל גם תאריך סגירה.

יואב קיש: מי בעד?

יואב קיש: ירים את ידו.

יואב קיש: בעד – 2

יואב קיש: נמנעים – אין ההצעה בדבר מועדי כנסים במושב הרביעי ופתיחת המושב החמישי של הכנסת העשרים, אושרה.

יואב קיש: ההצעה התקבלה פה אחד.

יואב קיש: אני מודה לכם, הישיבה נעולה.